b'\n_START_ARTICLE_\nPlauk\xc5\xb3 kasa\n_START_PARAGRAPH_\nPlauk\xc5\xb3 kasa\xc2\xa0\xe2\x80\x93 plauk\xc5\xb3 darinys, paprastai \xc5\xa1ukuosenos dalis, kai trys ar daugiau plauk\xc5\xb3 sruogos supinamos tam tikru b\xc5\xabdu._NEWLINE_Pinant kas\xc4\x85 paprastuoju b\xc5\xabdu naudojamos trys sruogos. Kasos supintosios dalies galas sutvirtinamas gumele, suri\xc5\xa1amas rai\xc5\xa1teliu ar juostele, sutvirtinamas plauk\xc5\xb3 sege.\n_START_SECTION_\nKas\xc5\xb3 istorija\n_START_PARAGRAPH_\nKai kuri\xc5\xb3 gen\xc4\x8di\xc5\xb3 ind\xc4\x97nai ne\xc5\xa1iojo kasas._NEWLINE_Egiptiet\xc4\x97s susipindavo daug smulki\xc5\xb3 kasy\xc4\x8di\xc5\xb3 ir apkirpdavo jas \xc5\xa1iek tiek \xc5\xbeemiau aus\xc5\xb3._NEWLINE_1644\xc2\xa0m. \xc4\xaf Kinij\xc4\x85 \xc4\xafsiver\xc5\xbe\xc4\x99 mand\xc5\xbei\xc5\xabrai privert\xc4\x97 visus kinus vyrus skusti priekin\xc4\x99 galvos dal\xc4\xaf, o u\xc5\xbepakalin\xc4\x97s dalies plaukus supinti \xc4\xaf ilg\xc4\x85 kas\xc4\x85._NEWLINE_Graikijoje ir Romoje moterys ne\xc5\xa1iojo sud\xc4\x97tingas \xc5\xa1ukuosenas i\xc5\xa1 kas\xc5\xb3. Ovidijus ir kiti I\xe2\x80\x93II a. autoriai min\xc4\x97jo \xc4\xafpinamas kasas._NEWLINE_Senov\xc4\x97s Rusijoje merginos iki vestuvi\xc5\xb3 supindavo plaukus \xc4\xaf kas\xc4\x85, jos gal\xc4\x85 puo\xc5\xa1davo juosta. Po vestuvi\xc5\xb3 plaukus supindavo \xc4\xaf dvi kasas ties smilkiniais. Egzistavo apeiga, kurio metu buvo atsisveikinama su mergyst\xc4\x97s laisve\xc2\xa0\xe2\x80\x93 vestuvi\xc5\xb3 i\xc5\xa1vakar\xc4\x97se dainuojant li\xc5\xabdnas dainas vien\xc4\x85 kas\xc4\x85 perpindavo \xc4\xaf dvi kasas. I\xc5\xa1tek\xc4\x97jusios moters \xc5\xa1ukuosen\xc4\x85 sudarydavo dvi kasos, kurias susukdavo \xc4\xaf kar\xc5\xabn\xc4\x85 galvos vir\xc5\xa1uje ir pridengdavo ma\xc5\xbeu audekliniu dangalu.'